Eesti Intellektuaalomandi ja Tehnoloogiasiirde Keskus nõustab ettevõtteid ning ettevõtlikke inimesi intellektuaalomandi küsimustes. Me aitame klientidel saada ülevaate nende intellektuaalomandist, selle kaitsmisvõimalustest ning võimalikest tulevikustrateegiatest. Lisaks sellele aitavad meie eksperdid saada vastuseid autoriõiguste, kaubamärkide ja tööstusomandi küsimustele.
Patendivolinik osutab õigusteenust tööstusomandi alal, pakkudes pädevat nõu ja abi leiutiste, tööstusdisainilahenduste, kaubamärkide, geograafiliste tähiste, mikrolülituste topoloogiate, ärisaladuste õiguskaitse küsimustes, aga ka kõlvatu konkurentsi ning võlts- ja piraatkaubanduse vastases võitluses.
Patendivoliniku teenused hõlmavad
Patendivoliniku teenused on tasulised.
Patendivoliniku tegevus on reguleeritud Patendivoliniku seadusega. Patendivolinikuna saab tegutseda isik, kes on sooritanud patendivoliniku kutseeksami ja on kantud Riiklikkusse patendivolinike registrisse.
Registri vastutav töötleja on Patendiamet.
Eesti Patendivolinike Selts on patendivolinike kutseühing.
Euroopa patendivolinike andmebaas võimaldab patendivoliniku leidmist nime, asukohariigi või –linna järgi.